b'\n_START_ARTICLE_\nElizabeth Helen Blackburn\n_START_SECTION_\nDarbai molekulin\xc4\x97s biologijos srityje\n_START_PARAGRAPH_\n1970 m. baig\xc4\x97 biochemijos bakalauro, o 1972 m. \xe2\x80\x93 magistro studijas Melburno universitete. 1975 m. Kembrid\xc5\xbeo universitete jai suteiktas molekulin\xc4\x97s biologijos daktaro laipsnis. Nuo 1975 m. iki 1977 m. studijavo podoktorant\xc5\xabros sta\xc5\xbeuot\xc4\x97je Jeilio universitete. 1978 m. Blackburn prisijung\xc4\x97 prie Kalifornijos universiteto Berklyje molekulin\xc4\x97s biologijos departamento. 1990 m. ji persik\xc4\x97l\xc4\x97 \xc4\xaf mikrobiologijos ir imunologijos departament\xc4\x85 Kalifornijos universitete San Fransiske, kur nuo 1993 m. iki 1999\xc2\xa0m. \xc4\x97jo departamento pirminink\xc4\x97s pareigas. \xc5\xa0iuo metu ji \xc5\xa1iame universitete yra biologijos ir fiziologijos profesor\xc4\x97, taip pat nenuolatin\xc4\x97 Salko instituto daruotoja.\n_START_SECTION_\nBioetika\n_START_PARAGRAPH_\n2001 m. Blackburn buvo paskirta prezidento patar\xc4\x97ja bioetikos klausimais. Prie\xc5\xa1taraudama JAV prezidento D. V. Bu\xc5\xa1o administracijos po\xc5\xbei\xc5\xabriui, ji par\xc4\x97m\xc4\x97 embrionini\xc5\xb3 \xc5\xbemogaus l\xc4\x85steli\xc5\xb3 tyrin\xc4\x97jim\xc4\x85. 2004 m. ji buvo atstatydinta i\xc5\xa1 \xc5\xa1i\xc5\xb3 pareig\xc5\xb3.Dauguma mokslinink\xc5\xb3 tuo pasipiktino, mat jos atleidim\xc4\x85 ai\xc5\xa1kino politin\xc4\x97s opozicijos veiksmais, kuri buvo nepatenkinta Blackburn patarimais. \xc5\xa0iandien ji dirba Mokslo konsultacin\xc4\x97je taryboje, genetikos politikos institute.'